

Esélyt mindenkinek!-MÁON Református Programok

A Slachta Margit Nemzeti Szociálpolitikai Intézet és a Belügyminisztérium Fogyatékosságügyi Államtitkára a „Fogyatékos személyek helyi, regionális és országos szervezeteinek szakmai programjainak támogatása 2024” (FOF2024) megnevezésű pályázati program keretében 940.282 Ft összegű támogatásban részesítette a Tiszáninneni Református Egyházkerület Szeretetszolgálatát.

A pályázat keretében lehetőség nyílt számos program megvalósítására, amelyek változatos időtöltést biztosítanak a MÁON Református Szeretetotthon gondozottainak és hozzájárulnak a fogyatékkal élők társadalmi elfogadásának elősegítéséhez. A fogyatékkal élők mellett a programban a társadalom több szereplője is helyet kap, részvételük aktív (szakemberek, segítők, szülők) és passzív (éttermi vendégkör, a buszon utazó turisták, idősek). A programok alkalmával az étkezések integráltan, az átlagemberek számára és a mássággal élők számára is elérhető környezetben történik. A társadalmi integráció különösen fontos napjainkban, ez a program sorozatunk végső küldetése is, amellett, hogy különleges, felejthetetlen élményekhez juttatjuk a résztvevőket.

A pályázat megvalósítási ideje alatt, amely 2025. március –szeptember közötti időszak mindösszesen 24 fogyatékkal élő és hozzátartozóik vesznek részt debreceni és budapesti kiránduláson, színházlátogatáson valamint ellátogatnak az Ongai Szociális Szolgáltató Központba, ahol az ottani gondozottakkal töltöttek el közösen egy napot.

A programok négy téma köré csoportosultak, amelyek a hit, a kultúra, a szabadidő és az ágazati együttműködés.

Köszönjük a Slachta Margit Nemzeti Szociálpolitikai Intézet és a Belügyminisztérium Fogyatékosságügyi Államtitkárának támogatását.